Slengių šiaurinis karjeras
55°45′1″ š. pl. 21°11′19″ r. ilg.﻿ / ﻿55.75028°š. pl. 21.18861°r. ilg.﻿ / 55.75028; 21.18861 Slengių šiaurinis karjeras – karjero tvenkinys Lietuvoje, Klaipėdos rajone, 7 km į šiaurės rytus nuo Klaipėdos miesto centro. Sudarytas išeksploatavus žvyro išteklius ir prisipildžius vandens. Tvenkinio ilgis iš šiaurės į pietus – 0,45 km, plotis – iki 0,32 km. Altitudė 16,1 m. Krantai neaukšti. Tvenkinys nenutekantis, priklauso Akmenos-Danės upės baseinui. Į pietus už 20 m telkšo Slengių pietinis karjeras. Vakarine pakrante teka Ringelio upė, į rytus nutiestas kelias  2212  Klaipėda–Triušiai–Kretinga . Šalia įsikūrę Mazūriškių ir Trušelių gyvenvietės.